เกษตรกรพอใจ ประชาชนชมงานอัจฉริยะนวัตกรรมเกษตรอย่างคึกคัก
ตลอดทั้งวัน (6 มี.ค.65) ประชาชนเดินทางมาร่วมงานอัจฉริยะนวัตกรรมเกษตร  ณ พิพิธภัณฑ์การเกษตรเฉลิมพระเกียรติฯ จังหวัดปทุมธานี วันสุดท้ายกันอย่างคึกคัก ซึ่งจัดตั้งแต่วันที่ 5 จนถึงวันที่ 6 มีนาคม 2565 ภายในงานยังมีการจำหน่ายพันธุ์ไม้มากกว่า 200 สายพันธุ์ พร้อมทั้งผู้เชี่ยวชาญด้านเกษตรมาให้คำแนะนำในเรื่องของการดูแลต้นไม้และผลผลิตให้งอกงาม อีกทั้งยังมีร้านค้าขายสินค้าเกษตร ผลิตภัณฑ์และพืชผล จากเกษตรกรทั่วประเทศมาจำหน่ายภายในงานหนึ่งในประชาชนที่เข้ามาร่วมงาน กล่าวว่า ชื่นชอบสินค้าภายในงานเนื่องจากเป็นผลิตภัณฑ์พื้นบ้านและเป็นสินค้าที่เกษตรกรนำมาขาย ด้านผู้ประกอบการร้านค้า กล่าวว่า ดีใจที่มีงานดังกล่าวเกิดขึ้น นอกจากจะช่วยสนับสนุนสินค้าจากเกษตรกรแล้ว ยังมีการสอนและให้คำแนะนำเกี่ยวกับพืชผลผลิตต่างๆ อีกด้วย สำหรับภายในงานอัจฉริยะนวัตกรรมเกษตร ณ พิพิธภัณฑ์การเกษตรฯ จังหวัดปทุมธานี  ภายในงานมีการนำนวัตกรรม IOT (Internet of Things) เทคโนโลยีอินเทอร์เน็ตที่เชื่อมอุปกรณ์และเครื่องมือต่างๆ เข้ามาช่วยในด้านการเกษตรถ่ายทอดองค์ความรู้ให้ผู้ที่มาร่วมงานได้เรียนรู้  รวมทั้งเปิดรอบให้เข้าชมพิพิธภัณฑ์ในอาคารพิพิธภัณฑ์ในหลวงรักเรา ที่นำเสนอพระเกียรติคุณ พระอัจฉริยภาพในหลวงรัชกาลที่ 9 ด้านการเกษตรอีกด้วย